AXUDAS COMPLEMENTARIAS DIRIXIDAS ÁS FAMILIAS QUE PRECISAN DUNHA PROTECCIÓN ESPECIAL, ASÍ COMO AS QUE TEÑÁN A TODOS OS SEUS MEMBROS EN SITUACIÓN DE DESEMPREGO, PARA LIBROS DE TEXTO E MATERIAL ESCOLAR CURSO 2021-2022
ADMINISTRACIÓN LOCAL — Municipal — Silleda (Subvencións e axudas, 10/08/2021)

(Expte.1311/2021) Por acordo do Pleno da Corporación de data 29 de xullo de 2021, acordouse prestar aprobación as “Bases reguladoras das axudas complementarias dirixidas ás familias, que precisan dunha protección especial así como as que teñán a todos os seus membros en situación de desemprego, para libros de texto e material escolar curso 2021-2022”, que se insire a continuación: Constitúe o obxecto das presentes bases, regular as axudas do Concello de Silleda destinadas a completar o 100% do gasto de adquisición de libros de texto e material escolar de educación primaria e educación secundaria obrigatoria en centros públicos, no curso escolar 2020-2021, para as familias que precisan dunha protección especial así como as que teñan a todos os seus membros en desemprego. Estas axudas teñen a natureza de subvención de acordo co recollido no artigo 2 da Lei 38/2003, de 17 de novembro, Xeneral de Subvencións Dado o obxecto e finalidade destas axudas o procedemento de concesión tramitarase en réxime de concorrencia competitiva. A presente convocatoria rexerase, con carácter xeral, polo disposto nas bases reguladoras, Lei 38/2003, de 17 de novembro, Xeneral de Subvencións e o seu Regulamento de desenvolvemento, aprobado por Real Decreto 887/2006, de 21 de xullo, na Lei 9/2007, de 13 de xuño, de Subvencións de Galicia(en adiante LSG) e o seu Regulamento de desenvolvemento, aprobado por Decreto 11/2009, de 8 de xaneiro (en diante RLSG) e nas Bases de execución do Orzamento Municipal para o exercicio 2020 e, supletoriamente, na Lei 39/2015, de 1 de outubro, do Procedemento Administrativo Común das Administracións Públicas e calquera outra disposición normativa que pola súa natureza puidese resultar de aplicación. A xestión destas subvencións suxeitarase aos principio de publicidade, concorrencia, transparencia, obxectividade, igualdade e non discriminación, así como a eficacia no cumprimento de obxectivos e eficiencia na asignación e utilización dos recursos públicos. Libros de texto e material escolar, fixado polo centro educativo, para o alumnado de centros educativos matriculados en educación primaria e educación secundaria obrigatoria. Unidades familiares con todos os seus membros en situación de desemprego e familias que precisen de protección especial, segundo a Lei 3/2011 do 30 de xuño, de apoio á familia e a convivencia en Galicia, escolarizados en centros de ensino do termo municipal de Silleda, que vaian cursar estudos de ensinanza primaria ou secundaria obrigatoria, no curso 2021-2022. Serán beneficiarios/as aquelas persoas que cumpran algúns dos requisitos seguintes: a) Familias que precisen de protección especial, segundo a Lei 3/2011 do 30 de xuño, de apoio á familia e a convivencia en Galicia (numerosas, monoparentais, con persoas maiores a cargo, con persoas con discapacidade a cargo, familias acolledoras, familias en situación de especial vulnerabilidade económica e familias vítimas de violencia de xénero). b) Familias con todos os seus membros en situación de desemprego no momento de realizar a solicitude. Para ser beneficiario/a destas axudas a renda per cápita familiar debe ser igual ou inferior a 300 €. Cumprir os seguintes requisitos: 1. Ser pai, nai, titor/a legal ou familia acolledora do alumno/a matriculado/a en educación primaria, ou en educación secundaria obrigatoria.2. Estar empadroado/a e residir de xeito efectivo no Concello de Silleda e convivir cos menores para os/as que solicita a axuda.3. Que o/a alumno/a para quen se solicita a axuda teña a matrícula nalgún centro escolar público do Concello de Silleda, durante o curso escolar 2021-2022. Ter concedida a axuda de acordo coa Orde do 6 de maio de 2021pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2021/2022.4. Ter presentada declaración da renda do exercicio 2020, no caso de non estar obrigado a presentación, certificado expedido pola axencia tributaria de que non consta presentada a declaración do IRPF para o ano 2020. As solicitudes dirixiranse ó Alcalde do Concello e presentaranse no Rexistro Xeral Municipal en horario de 9:00 a 14:00 ou no rexistro electrónico do Concello de Silleda, de conformidade co establecido no artigo 14.2 da Lei 39/2015, de 01 de outubro, Procedemento Administrativo Común das Administracións Públicas, en impreso normalizado de solicitude (ANEXO I) que estará dispoñible na sede electrónica https://silleda.sedelectronica. gal e na páxina web do concello www.silleda. gal. Serán rexeitadas as solicitudes que non se presenten en ditos modelos. O procedemento entenderase iniciado de oficio no momento no que polo órgano competente, que neste caso, e de acordo co artigo 21.1, é o Alcalde do Concello, e por delegación a Xunta de Goberno Local, se aprobe a convocatoria da presente subvención. O prazo de presentación das solicitudes será de 15 días naturais, a contar dende o día seguinte á publicación da convocatoria que se aprobe en aplicación destas bases no Boletín Oficial da Provincia (BOP) de Pontevedra. De conformidade co previsto no artigo 20.8. a) da Lei 38/2003, do 17 de novembro, remitirase á Base de Datos Nacional de Subvencións (BDNS) a información requirida por esta, o texto da convocatoria para a súa publicación na citada base e o seu extracto no Boletín Oficial da Provincia (BOP) de Pontevedra. De existir algún defecto na solicitude ou documentos adxuntos, seralle notificado ó interesado para que nun prazo de 10 días hábiles emende o defecto ou achegue os documentos preceptivos, coa advertencia de que en caso de non facelo así considerarase desistido na súa petición, de conformidade co disposto no artigo 68 da Lei 39/2015, de 01 de outubro, do Procedemento Administrativo Común das Administracións Públicas. As achegas concederanse por alumno/a para complementar a diferenza da axuda concedida pola Xunta de Galicia, ao abeiro da ORDE do 6 de maio de 2021 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos, para o curso escolar 2021/22. Terán preferencia na concesión destas axudas locais, as solicitudes coas rendas per cápita mais baixas, atendéndose ata o total máximo da dispoñibilidade de crédito orzamentario. Para os efectos desta orde, a renda per cápita da unidade familiar é o resultado de dividir a renda da unidade familiar do exercicio fiscal 2020 entre o número de membros computables, tendo en conta que computarán por dous os membros que acrediten unha discapacidade igual ou superior ao 33 % ou a percepción dunha pensión da Seguridade Social por incapacidade permanente nos graos de total, absoluta ou grande invalidez, ou a equivalente de clases pasivas. Enténdese por renda per cápita mensual o resultado de dividir polo número de persoas que compoñen a unidade familiar o cociente resultante de dividir entre 12 a suma dos ingresos totais da unidade familiar. Nos casos de violencia de xénero non se terán en conta os ingresos do agresor para determinar a renda per cápita da unidade familiar. Para os efectos desta orde terán a consideración de membros computables da unidade familiar: a) Os/As pais/nais non separados legalmente nin divorciados ou, de ser o caso, o/a titor/a ou titore/as, ou persoas acolledoras do alumnado. b) Os/as fillos/as menores de idade con excepción dos emancipados. Terán a mesma consideración que os/as fillos/as as persoas en situación de tutela ou acollemento familiar permanente ou preadoptivo legalmente constituído. c) Os/as fillos/as maiores de idade con diversidade de calquera índole ou incapacitados/as xudicialmente suxeitos á patria potestade prorrogada ou rehabilitada. d) Os/as fillos/as solteiros/as menores de 25 anos e que convivan no domicilio familiar. e) Os/as proxenitores/as separados legalmente ou divorciados/as con custodia compartida que forman unha unidade familiar cos/as fillos/as que teñen en común. f) A persoa que, por novo matrimonio ou por convivencia en situación de unión de feito ou análoga, viva no domicilio familiar coa persoa proxenitora do/da alumno/a.2. Cando non exista vínculo matrimonial, a unidade familiar entenderase constituída polo pai, a nai e todos os descendentes que convivan con eles e que reúnan os requisitos do punto anterior.3. Non terá a consideración de membro computable: a) A persoa proxenitora que non conviva co alumnado nos casos de separación legal ou divorcio, agás no caso de custodia compartida. b) O agresor nos casos de violencia de xénero. Nos casos especiais, en que a composición da unidade familiar non se axuste ao sinalado no punto anterior desta convocatoria, achegarase un certificado dos servizos sociais do concello que acredite a situación familiar a) As persoas que desexen optar ás axudas deberán presentar as solicitudes segundo o Anexo I. As instancias poderán obterse nas oficinas do Rexistro Xeral do Concello de Silleda ou tamén descargarse do sitio web do concello no enderezo electrónico www.silleda.es ou da súa sede electrónica https://silleda.sedelectronica. gal. b) Xunto coa solicitude presentarase a seguinte documentación: 1. -Copia do vale concedido pola Xunta de Galicia 2.- Copia do libro de familia.3. Volante de convivencia.4.- Copia da renda familiar correspondente ao exercicio 2020. No caso de non ter presentada a declaración, acreditación dos ingresos netos de todos os membros computables da unidade familiar.5.- Copia do DNI do solicitante.6.- Documentación acreditativa da situación de familia que mereza protección especial. De ser o caso: 7.- Copia da demanda de emprego en vigor.8.- Sentencia xudicial de separación ou divorcio, ou o convenio regulador onde conste a atribución da custodio do/da menor.9.- Informe de servizos sociais. Dende o departamento de Educación remitirase a proposta da resolución e correspóndelle ao órgano competente a resolución definitiva.1.- O procedemento para a concesión das axudas de material escolar para o curso escolar 2020-2021, rexerase polo disposto nas presentes bases e no que non estea previsto nestas estarase ao disposto na Ordenanza Xeral de Subvencións do Concello de Silleda, na Lei 38/2003, de 17 de novembro, Xeral de Subvencións, polo RD 887/2006, de 21 de xullo polo que se aproba o regulamento da referida Lei, pola Lei 9/2007, do 13 de xuño, de subvencións de Galicia así como pola Lei 39/2015, de 1 de outubro, do Procedemento Administrativo Común das Administracións Públicas e demais normativa vixente de xeral aplicación. A concesión da subvención regulada nesta convocatoria, realizarase de acordo co establecido nos artigos 22.1 e 23 a 27 da LXS.2.- A concesión da subvención efectuarase en réxime de concorrencia competitiva, establecéndose como criterio de valoración a renda.3.- A instrución do procedemento dependerá da Concellería de Educación, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. Nomearase unha Comisión de Valoración formada por unha persoa Presidenta, unha persoa Secretaria con voz pero sen voto e dúas persoas vogais. Esta Comisión de Valoración emitirá informe sobre as mesmas. En base a dito informe o Servizo instrutor formulará a proposta que, previo informe de Intervención, someteranse á aprobación pola Xunta de Goberno Local.4.—A proposta será remitida á Intervención para súa fiscalización, que se realizará de acordo co establecido nos apartados 18.1. A e 18.1. B da Resolución de 2 de xuño de 2008, da Intervención Xeral da Administración do Estado, pola que se publica o Acordo do Consello de Ministros de 30 de maio de 2008, polo que se da aplicación á previsión dos artigos 152 e 147 da Lei Xeral Orzamentaria, respecto ao exercicio da función interventora en réxime de requisitos básicos. O control sobre o cumprimento de estar ao corrente das obrigas tributarias e coa seguridade social se realizará sobre a declaración responsable. O acordo de resolución corresponderá á Xunta de Goberno Local. Non se terán en conta outros feitos e alegacións que os presentados polos interesados, polo que dito acordo será definitivo. O prazo máximo para resolver será antes do 31 de decembro do antedito curso escolar, aprobado pola Xunta de Goberno Local. O acordo de resolución será publicado no taboleiro do Concello, na páxina web e na súa sede electrónica. Transcorrido o prazo sen que recaia resolución, entenderase desestimada a solicitude de concesión de axuda, nos termos previstos na Lei 39/2015, de 1 de outubro, do Procedemento Administrativo Común das Administracións Públicas.1.- Destinar a subvencións aos fins para os que foi concedida.2.- Someterse ás actuacións de comprobación e control financeiro previstas pola vixente normativa en materia de subvencións.3.- Proceder ao reintegro dos fondos percibidos nos supostos contemplados no artigo 37 da Lei Xeral de Subvencións, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei Xeral de Subvencións.4.- Cumprir as restantes obrigacións que detalla o artigo 14 da Lei Xeral de Subvencións e 11 da Lei 9/2007, de 13 de xuño, de Subvencións de Galicia. Esta subvención se considera subvención concedida en atención a determinadas circunstancias no perceptor de acordo co artigo 30.7 da Lei Xeral de Subvencións, non sendo precisas xustificacións adicionais as que constan na base sexta, sen prexuízo dos controis que no seu caso se realicen. O pago destas subvencións realizarase nun pago único pola totalidade do importe concedido, mediante transferencia bancaria, a partir da data da resolución de concesión, sen que sexa necesaria a constitución de garantías. O reintegro do importe percibido, cando cumpra, rexerase polo disposto no título II da LGS e polo título III do RLGS. Información relativa o tratamento e Protección de Datos desta entidade: En cumprimento da Lei Orgánica 3/2018, de 5 de decembro, de Protección de Datos Persoais e garantía dos dereitos dixitais (LOPDGDD) e da normativa de Protección de Datos tendo en conta as disposicións do Regulamento (UE) 2016/679 do Parlamento Europeo e do Consello, de 27 de abril de 2016 (RXPD), relativo a protección das persoas físicas no tratamento de datos persoais e os respectivos artigos 13 e 14 do citado RXPD, informámoslle que os datos recadados, e que Vde. nos facilite e achegue a esta solicitude, serán incorporados a un Rexistro de Actividades de Tratamento de Xestión de Servizos do Concello de Silleda. Lexitimación para o tratamento dos datos: As bases legais para o tratamento dos seus datos serán as contempladas no art.6 da LOPDGDD, e estarán fundamentadas no consentimento que vostede concede ou no do seu representado ca cumprimentación da solicitude como solicitante da subvención ou axuda na que está interesado, podendo tamén selo o cumprimento dunha obrigación legal aplicable a este responsable ou a de protexer os intereses vitais do interesado ou de outra persoa física. Cesión de datos: A solicitude, así como os documentos achegados, poderán ser cedidos ou consultados ante aquelas Administracións Pública ou ante outros Organismos competentes en materia de subvencións e axudas solicitadas, e polo qué, Vostede AUTORIZA e está sendo informado, aos efectos da normativa de protección de datos de carácter persoal, á comprobación telemática por parte deste responsable con outras Administracións Públicas dos datos declarados e demais circunstancias relativas o cumprimento dos requisitos requiridos. Pode consultar políticas de privacidade ou exercicio dos dereitos en: https://silleda.sedelectronica. gal/privacy.1 En canto a obter confirmación de si estamos tratando os seus datos persoais, o dereito de acceso, a rectificar e suprimir os datos, solicitar a portabilidade dos mesmos, a opoñerse o seu tratamento e solicitar a limitación deste, así como no caso de considerar que os seus dereitos non son atendidos pode presentar reclamacións ante a Autoridade de Control https://www.aepd.es/, para tramitar os seus dereitos poderá exercelos presentando escrito no Rexistro Xeral deste Concello en Rúa do Trasdeza, 55 Silleda (36540) Pontevedra ou por vía mail a: info@silleda. gal ditas solicitudes deberán dirixirse a Delegada de Protección Datos, facendo referencia ao dereito que pretende exercer e achegando copia do seu DNI/NIF ou documento que o/a identifique e/ou do seu representado.